Missatge: Algú ha vist aquesta sèrie o ha llegit els seus còmics¿?    Fa poc, la meva companya em va regalar els còmics de Walking Dead, una història sobre zombies brutal. M'ha enganxat molt. Per internet es poden trobar els còmics ens pdf. Per altra banda, la cadena americana Fox va adaptar la sèrie en format televisiu i cal dir que és una passada. Aquesta setmana la comencen a fer a la Sexta però la podeu trobar per internet. La història va d'un grup de gent que s'ajunta per sobreviure a l'apocalipsis zombie i va viatjant pels estats units. Si no l'heu vist ja podeu començar
Emocions: anticipation
joy

Resposta: Jo ja vaig dir la meva opinió al racó de les sèries, però ho enganxo. Doncs jo he acabat de veure The Walking Dead i la veritat que m'ha semblat moooolt passable. A mi tot això dels zombies no em desagrada, tot i que tampoc m'apassiona. Però tu, aquesta sèrie està feta com el cul. Havia llegit per aquí que la sèrie es centrava més en els vius que en els morts, en el factor humà, en les relacions socials portades a situacions extremes. Això no suposaria un problema si no fos perquè el tractament d'aquestes relacions és extremadament edulcorat, artificial, grandiloqüent i fins i tot pedant, pretenent fer que tots els personatges tinguin l'ocasió de deixar anar alguna perla transcendental tot i ser els més ignorants del poble, i això ni cola, ni m'agrada. A més, això del poli super bo, honest i que es passa 3 capítols buscant la seva dona per després al dia següent anar a buscar el macarrilla del terrat és odiós. Quin guió més dolent, per déu.  Més que una sèrie, m'ha semblat un telefilm d'antena 3 el diumenge per la tarda.
Emocions: disgust